Goycochea deltog ved VM i 1990 som reserve for førstemålmanden [[Nery Pumpido]], der blev skadet i det indledende gruppespil.<ref>{{cite news|url=http://rsssf.com/tables/90full.html|title=RSSSF.com: World Cup 1990|accessdate=2011-03-30}} {{en sprog}}</ref> I både argentinernes 1/8-finale mod [[Brasiliens fodboldlandshold|Brasilien]], kvartfinale mod [[Jugoslaviens fodboldlandshold|Jugoslavien]] og semifinale mod [[Italiens fodboldlandshold|Italien]] storspillede han, og holdt et ellers svagt argentinsk hold inde i turneringen. Mod både Jugoslavien og Italien blev han helten efter straffesparkskonkurrence. I finalen mod [[Tysklands fodboldlandshold|Vesttyskland]] kunne han dog ikke redde det afgørende straffespark fra [[Andreas Brehme]], der gav tyskerne en 1-0 sejr. Efter finalen blev han kåret til turneringens bedste målmand, og blev samme år også hædret som ''Årets fodboldspiller'' i Argentina.<ref>{{cite news|url=http://www.rsssf.com/miscellaneous/arg-poy.html|title=RSSSF.com: Argentina - Player of the Year|accessdate=2011-03-30}} {{en sprog}}</ref>
Levende_personer